Димашкъо официалехь дехар дахь бен шайн эскарш Шемара арадохур дац шаьш аьлла ГIажарийчоьнан Лакхарчу лидеран дуьненаюкъарчу гIуллакхашхахула волчу хьехамчас Велаяти Iела Акбара ша Оьрсийчу веанчу муьрехь. ПIераскандийнахь "Валдайн клубан" йоьдучу кхеташонехь аьлла Велаятис "гIажаройн тIеман хьехамчаш" Шемахь бу, и пачхьалкх террорхойх а, Iамеркан Цхьанатоьхначу Штатех а ларъярхьама аьлла. Шаьш Шемахь хиларх Израилна хетачуьнца ТIеIеранан бала бац аьлла гIажаройн лидеран хьехамчас. Делахь а, билгалдаьккхина цо, ГIажарийчоь ша Шемахь дечух Оьрсийчоьнца дагайолуш хилар.